stanford-oval/wikipedia huggingface dataset:
ทางหลวงแผ่นดินหมายเลข 210
รายละเอียดของเส้นทาง

ทางหลวงแผ่นดินหมายเลข 210 มีปลายทางทิศตะวันออกเริ่มจากแยกถนนวงแหวนรอบเมืองอุดรธานี หรือทางหลวงแผ่นดินหมายเลข 216 ในอำเภอเมืองอุดรธานี จังหวัดอุดรธานี ผ่านอำเภอหนองวัวซอ เข้าเขตจังหวัดหนองบัวลำภู โดยผ่านอำเภอเมืองหนองบัวลำภู อำเภอนากลาง อำเภอนาวัง เข้าเขตจังหวัดเลย โดยผ่านอำเภอเอราวัณ และสิ้นสุดที่สะพานสีห์พนม ข้ามแม่น้ำเลย ในอำเภอวังสะพุง จังหวัดเลย รวมระยะทางทั้งสิ้น 118.908 กิโลเมตร โดยในช่วงอุดรธานีถึงหนองบัวลำภู จะมีชื่อถนนว่า ถนนบุญยาหาร
ทางหลวงแผ่นดินหมายเลข 210 แต่เดิมเป็นถนนขนาด 2 ช่องจราจร และได้รับการขยายเป็น 4 ช่องจราจรในช่วงอุดรธานี-หนองบัวลำภูเป็นช่วงแรก หลังจากนั้น ช่วงหนองบัวลำภู-วังสะพุง ได้รับการขยายในเวลาต่อมา (เรียงลำดับดังนี้ ช่วงหนองบัวลำภู-นาคำไฮ, นาคำไฮ-นากลาง, เอราวัณ-วังสะพุง และนากลาง-เอราวัณ ตามลำดับ) และเสร็จสมบูรณ์ในปี พ.ศ. 2566
แต่เดิมทางหลวงแผ่นดินหมายเลข 210 เคยเป็นส่วนหนึ่งของถนนวงแหวนรอบเมืองอุดรธานีในช่วงสามแยกบ้านนาดีถึงสี่แยกเก่าน้อย ก่อนที่จะมีการกำหนดหมายเลขเป็นทางหลวงแผ่นดินหมายเลข 216 โดยช่วงที่เหลือของถนนวงแหวนรอบเมืองอุดรธานี เป็นส่วนหนึ่งของทางหลวงแผ่นดินหมายเลข 2
สถานที่ท่องเที่ยว

จังหวัดอุดรธานี ได้แก่ วัดดอยบันไดสวรรค์ (วัดป่าหนองคำ), วัดป่าเกษรศีลคุณธรรมเจดีย์ (วัดภูผาแดง)
จังหวัดหนองบัวลำภู ได้แก่ วัดถ้ำกลองเพล, วนอุทยานน้ำตกเฒ่าโต้, พิพิธภัณฑ์สุสานหอยหิน 150 ล้านปี, วัดถ้ำเอราวัณ
จังหวัดเลย ได้แก่ โครงการบ้านเล็กในป่าใหญ่ (ผานาง-ผาเกิ้ง), วัดป่าสัมมานุสรณ์, ศูนย์ศิลป์สิรินธร
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม
รังสีแกมมา

รังสีแกมมา (อังกฤษ: Gamma radiation, Gamma ray) มีสัญลักษณ์เป็นตัวอักษรกรีกว่า γ เป็นคลื่นแม่เหล็กไฟฟ้าชนิดหนึ่ง ที่มีช่วงความยาวคลื่นสั้นกว่ารังสีเอกซ์ (X-ray) โดยมีความยาวคลื่นอยู่ในช่วง 10-20 ถึง 10-22 หรือคลื่นที่มีความยาวคลื่นน้อยกว่า 10-20 นั่นเอง รังสีแกมมามีความถี่สูงมาก ดังนั้นมันจึงประกอบด้วยโฟตอนพลังงานสูงหลายตัว รังสีแกมมาเป็นการแผ่รังสีแบบ ionization มันจึงมีอันตรายต่อชีวภาพ รังสีแกมมาถือเป็นคลื่นแม่เหล็กไฟฟ้าที่มีพลังงานสูงที่สุดในบรรดาคลื่นแม่เหล็กไฟฟ้าชนิดต่าง ๆ ที่เหลือทั้งหมด การสลายให้รังสีแกมมาเป็นการสลายของนิวเคลียสของอะตอมในขณะที่มีการเปลี่ยนสถานะจากสถานะพลังงานสูงไปเป็นสถานะที่ต่ำกว่า แต่ก็อาจเกิดจากกระบวนการอื่น
การค้นพบ

การค้นพบรังสีแกมมา โดย พอล อูริช วิลลาร์ด (Paul Ulrich Villard) นักฟิสิกส์ฝรั่งเศส  วิลลาร์ด ค้นพบรังสีแกมมาจากการศึกษากัมมันตภาพรังสีที่ออกมาจากเรเดียม ซึ่งถูกค้นพบมาก่อนแล้วว่าบางส่วนจะเบนไปทางหนึ่ง เมื่อผ่านสนามแม่เหล็กบางส่วนจะเบนไปอีกทางหนึ่ง กัมมันตภาพรังสีทั้งสองประเภทนี้ คือ รังสีแอลฟา และรังสีบีตา
รังสีแกมมากับปฏิกิริยานิวเคลียร์

ปฏิกิริยานิวเคลียร์ คือปฏิกิริยาที่เกิดความเปลี่ยนแปลงกับนิวเคลียสของอะตอม ไม่ว่าจะเป็นการเพิ่มหรือการลด โปรตอนหรือนิวตรอนในนิวเคลียสของอะตอม เช่นปฏิกิริยานี้
จะเห็นได้ว่าโซเดียม ได้มีการรับนิวตรอนเข้าไป เมื่อนิวเคลียสเกิดความไม่เสถียร จึงเกิดการคายพลังงานออกมา และพลังงานที่คายออกมานั้น เมื่ออยู่ในรูปคลื่นแม่เหล็กไฟฟ้าแล้ว มันก็คือรังสีแกมมานั่นเอง
โดยทั่วไป รังสีแกมมาที่แผ่ออกมาจากนิวเคลียสของอะตอมที่ไม่เสถียรนั้น มักจะมีค่าพลังงานที่แตกต่างกันไปตามแต่ละชนิดของไอโซโทป ซึ่งถือเป็นคุณลักษณะประจำไอโซโทปนั้น ๆ
การประยุกต์ใช้งาน

ในปัจจุบันถึงแม้ว่ารังสีแกมมาจะไม่เป็นที่รู้จักและใช้งานอย่างแพร่หลายทั่วไปในปัจจุบัน เหมือนอย่างคลื่นแม่เหล็กไฟฟ้าชนิดอื่น ๆ ที่คนทั่วไปมักรู้จักกันดี เช่น คลื่นวิทยุ คลื่นไมโครเวฟ หรือแม้แต่รังสีเอกซ์ ที่มีความคล้ายคลึงกับรังสีแกมมาที่สุดแล้ว เนื่องจากการใช้ประโยชน์ของรังสีแกมมา ไม่ค่อยได้เข้ามามีบทบาทในชีวิตประจำวันของผู้คนเท่าไร ส่วนใหญ่มักจะใช้ในงานวิจัยและอุตสาหกรรมอื่น ๆ ที่ไม่ค่อยเป็นที่รู้จักอย่างแพร่หลาย แต่คุณสมบัติพิเศษของมันในเรื่องของพลังงานที่สูงกว่าคลื่นชนิดอื่น ๆ จึงทำให้สามารถใช้ประโยชน์ได้ในงานต่าง ๆ ดังต่อไปนี้
การประยุกต์ใช้งาน > เทคโนโลยีพันธุกรรม (Genetic Technology)

รังสีแกมมาใช้ในการเหนี่ยวนำให้เกิดการกลายพันธุ์ในสิ่งมีชีวิต เพราะมันมีพลังงานสูง ก่อให้เกิดการเปลี่ยนแปลงกับดีเอ็นเอ โดยปกติสารพันธุกรรมของสิ่งมีชีวิตมีหน้าที่ควบคุมลักษณะต่าง ๆ ของสิ่งมีชีวิต เมื่อเซลล์ที่มีการเปลี่ยนแปลงสารพันธุกรรมจะทำให้เกิดหน่วยพันธุกรรมที่เปลี่ยนแปลงไป เช่น สีของดอก รูปลักษณะของลำต้น ใบ เป็นต้น
การประยุกต์ใช้งาน > กล้องโทรทรรศน์รังสีแกมมา

เหตุการณ์บางอย่างที่เกิดขึ้นบนเอกภพเช่นการชนกันของดวงดาวหรือหลุมดำ การระเบิดจะก่อให้เกิดรังสีแกมมาที่มีพลังงานสูงมากเดินทางข้ามอวกาศมายังโลกของเรา เนื่องจากชั้นบรรยากาศจะกรองเอารังสีแกมมาจากอวกาศออกไปจนหมดสิ้น รังสีแกมมาเหล่านั้นจึงไม่สามารถทำอันตรายต่อสิ่งมีชีวิตบนโลกนี้ได้ แต่ก็ทำให้การศึกษารังสีแกมมาที่เกิดจากเหตุการณ์บนอวกาศไม่สามารถทำได้เช่นกัน จึงมีความจำเป็นที่จะต้องศึกษารังสีแกมมาที่มาจากอวกาศเหนือชั้นบรรยากาศเท่านั้น ดังนั้นกล้องโทรทัศน์รังสีแกมมาจำเป็นที่จะต้องติดตั้งอยู่บนดาวเทียมเท่านั้น
การประยุกต์ใช้งาน > การถนอมอาหาร

เทคโนโลยีการถนอมอาหารนั้นมีหลากหลายวิธี โดยสาระสำคัญทั้งหมดอยู่ที่การพยายามฆ่าเชื้อโรคไปจากอาหารและ/หรือป้องกันไม่ให้เชื้อโรคเจริญเติบโตอยู่ได้ โดยทั่วไปแล้วการใช้ความร้อนเป็นวิธีที่ธรรมดาสามัญและนับได้ว่าเป็นวิธีที่ค่อนข้างได้ผลมาก หากเพียงแต่การใช้ความร้อน เป็นการบีบบังคับว่าอาหารนั้นจำเป็นที่จะต้องสุกจึงจะถนอมไว้ได้ เพื่อตัดปัญหานี้ การใช้ฉายรังสีจึงเป็นทางเลือกที่ดีกว่า
เนื่องจากการฉายรังสีที่มีพลังงานสูง เช่นรังสีแกมมานี้ จะไปทำลายเซลล์สิ่งมีชีวิต ร่วมไปถึงสารพันธุกรรมต่าง ๆ ทำให้เซลล์สิ่งมีชีวิตต่าง ๆ ตาย โดยที่ไม่กระทบกระเทือนกับอาหาร ถึงแม้ว่าการดูดซึมรังสีของอาหารจะทำให้เกิดความร้อนขึ้นมาเล็กน้อย แต่สิ่งนั้นก็ก่อให้เกิดความผิดเพี้ยนของรสชาติอาหารไปเพียงเล็กน้อยเท่านั้น
อย่างไรก็ตามถึงแม้ว่าการฉายรังสีดูเหมือนจะเป็นหนทางที่ดีในการถนอมอาหาร แต่กลุ่มผู้บริโภคบางส่วนก็มีแนวคิดที่ว่าการฉายรังสีอาจทำให้เกิดปฏิกิริยาบางอย่างกับอาหารแล้วทำให้เกิดสารที่เป็นพิษต่อร่างกายได้ จึงทำให้การใช้เทคโนโลยีการฉายรังสีไม่เป็นที่แพร่หลายเท่าใดนัก
การประยุกต์ใช้งาน > การแพทย์

ในทางการแพทย์ใช้รังสีแกมมาทำลายเซลล์มะเร็ง ใช้วินิจฉัยโรคในร่างกายของมนุษย์ หรือ ศึกษาการทำงานของต่อมไทรอยด์
บริการเครือข่ายสังคม

บทความนี้เกี่ยวกับรูปแบบของเว็บไซต์ สำหรับสังคมวิทยา ดูที่ เครือข่ายสังคม
บริการเครือข่ายสังคม (อังกฤษ: social network service; SNS) เป็นรูปแบบของเว็บไซต์ ในการสร้างเครือข่ายสังคม สำหรับผู้ใช้งานในอินเทอร์เน็ต เขียนและอธิบายความสนใจ และกิจการที่ได้ทำ และเชื่อมโยงกับความสนใจและกิจกรรมของผู้อื่น ในบริการเครือข่ายสังคมมักจะประกอบไปด้วย การแช็ต ส่งข้อความ ส่งอีเมล วิดีโอ เพลง อัปโหลดรูป บล็อก 
การทำงานคือ คอมพิวเตอร์เก็บข้อมูลพวกนี้ไว้ในรูปฐานข้อมูล sql ส่วนวิดีโอ หรือ รูปภาพ อาจเก็บเป็น ไฟล์ก็ได้
บริการเครือข่ายสังคมที่เป็นที่นิยมได้แก่ ไฮไฟฟ์ มายสเปซ เฟซบุ๊ก ออร์กัต มัลติพลาย โดยเว็บเหล่านี้มีผู้ใช้มากมาย เช่น เฟสบุ๊คเป็นเว็บไซต์ที่คนไทยใช้มากที่สุด ในขณะที่ออร์กัตเป็นที่นิยมมากที่สุดในประเทศอินเดีย
ปัจจุบัน บริการเครือข่ายสังคม มีผลประโยชน์คือหาเงินจากการโฆษณา การเล่นเกมโดยใช้บัตรเติมเงิน
ส่วนแบ่งการตลาด

ตามข้อมูลของคอมสกอร์ ถึงเดือนเมษายน 2563
| เครือข่าย | ผู้ใช้ที่ใช้งานอยู่ (ล้านคน) |
| --- | --- |
เฟซบุ๊ก: 2,498
ยูทูบ: 2,000
วอตส์แอปป์: 2,000
เฟซบุ๊กเมสเซนเจอร์: 1,300
วีแชต: 1,165
อินสตาแกรม: 1,000
ติ๊กต็อก: 800
คิวคิว: 731
QZone: 517
ซินล่างเวย์ปั๋ว: 516
เรดดิต: 430
Kuaishou: 400
Snapchat: 398
ทวิตเตอร์: 386
พินเทอเรสต์: 366
โต้วป้าน: 320
ลิงกต์อิน: 310
ซอฟต์แวร์โอเพนซอร์ซ

Elgg
Diaspora
insoshi
ทางจิตวิทยา[ใคร?]

เครือข่ายสังคมเป็นหนึ่งในวิธีชักจูงที่ง่ายที่สุด เนื่องจากข้อมูลที่ผ่านช่องทางนี้ จะไปได้กว้างและค่อนข้างเร็ว
เครือข่ายสังคมเป็นอันตรายต่อความเป็นส่วนตัว เนื่องจากมีเหตุร้ายหลายประเภทที่สามารถเกิดขึ้นได้ในเครือข่ายสังคม ฉะนั้นจึงไม่ควรเผยแพร่ข้อมูลที่เป็นส่วนตัว รวมถึงไปสื่อต่างๆ ที่ไม่เหมาะสม ถึงแม้ว่าจะตั้งค่าความเป็นส่วนตัวแล้วก็ตาม
การใช้ซอฟต์แวร์เสรีหรือเขียนโปรแกรมเกี่ยวกับเครือข่ายสังคมขึ้นมาเองนั้นปลอดภัยกว่าการใช้เครือข่ายสังคมที่มีชื่อเสียง
ในแง่การใช้งาน > ความเป็นส่วนตัว

ในปัจจุบันระบบการตั้งค่าความเป็นส่วนตัวค่อนข้างจะละเอียดมากขึ้น แต่ในมุมหนึ่งก็เป็นดาบสองคมเพราะว่าการตั้งค่าความเป็นส่วนตัวสูงก็มักจะมีผู้ไม่หวังดีแอบเอาข้อมูลปลอมหรือทำในทางไม่ดีกับบุคคลเหล่านั้นได้ โดยโซโช่วเนตเวอร์คตัวใหม่ๆมักจะมีระบบความเป็นส่วนตัวที่ละเอียดยิ่งขึ้น ปัญหาความเป็นส่วนตัวในหลายๆกรณีมักจะสื่อถึงจิตใจคนได้อย่างมากรวมถึงระบบโซเชียลเน็ตเวิร์คเว็บไซต์เก่าๆนั้นที่จะต้องมีระบบการเพิ่มรายชื่อเพื่อนกับการรับเพื่อน
ในแง่การใช้งาน > การแจ้งเตือน

สำหรับบางเว็บไซต์จะไม่มีการแจ้งเตือนเช่น วิกิพีเดีย มายสเปซ ซึ่งการแจ้งเตือนคือเมื่อมีผู้ใช้รายอื่นเคลื่อนไหวอะไรก็จะส่งข้อความมาถึงเรา
เว็บไซต์ส่วนใหญ่จะไม่มีการแจ้งเตือนเรื่องการลบเพื่อนออก
ในแง่การใช้งาน > การคุ้มครองเด็ก

ในปัจจุบันนี้เว็บไซต์ส่วนใหญ่ยังไม่ค่อยจะมีระบบการคุ้มครองเด็กเท่าที่ควร เพราะยังเน้นต้องการโฆษณาเว็บไซต์ ซึ่งเป็นอันตรายอย่างมาก และรวมถึงทั้งแฟนเพจต่างๆของเฟดบุกที่ไม่คุ้มครองอาจจะนำพาสู่ความไม่ดีต่อเด็กเป็นได้
ในแง่การใช้งาน > การก่อกวน

เครือข่ายสังคมย่อมมาพร้อมกับการก่อกวน เพราะเนื่องจากเกมส์ออนไลน์เริ่มมีมาก่อน และการก่อกวนนั้นจะก่อให้เกิดความโมโหการรำคาญเพียงเพื่อความสนุก เช่น การสร้างบัญชีผู้ใช้ปลอม การใส่ภาพที่ไม่เหมาะสม หรือการว่าร้าย เป็นต้น[ต้องการอ้างอิง]
การปกครอง

การปกครอง (อังกฤษ : governance) คือ การวางระเบียบกฎเกณฑ์และการใช้อำนาจอธิปไตยตามกฎหมายในการบริหารประเทศ การปกครองมีหลายรูปแบบ เช่น การปกครองแบบประชาธิปไตย หรือการปกครองแบบเผด็จการ เป็นต้น นอกจากนี้การปกครองยังแบ่งได้หลายระดับ เช่น การปกครองส่วนกลาง การปกครองส่วนภูมิภาค และ การปกครองส่วนท้องถิ่น เป็นต้น
ระบบการเมืองในปัจจุบันแบ่งได้เป็น 3 ประเภทหลัก ๆ ได้แก่ ระบอบประชาธิปไตย ระบอบเผด็จการ และระบอบลูกผสม มีระบบการจำแนกสมัยใหม่อีกระบบ 1 คือ สถาบันกษัตริย์ในฐานะองค์กรเดี่ยว (Standalone entity) หรือระบบลูกผสมของ 3 ระบอบหลัก นักวิชาการโดยทั่วไปกล่าวถึงอำนาจนิยมว่าเป็นรูปแบบของอำนาจนิยมหรือเผด็จการเบ็ดเสร็จ
ระบอบการปกครอง

ระบอบการปกครอง (อังกฤษ : Form of government) หมายถึง สถาบันทางการเมืองซึ่งรัฐบาลของรัฐได้จัดตั้งขึ้นเพื่อใช้อำนาจในการปกครองประเทศ คำนี้ยังนิยามรวมไปถึงรัฐบาลที่ไม่ประสบความสำเร็จในการใช้อำนาจปกครองประเทศด้วย
ระบอบการปกครองตามบ่อเกิดแห่งอำนาจ > ประชาธิปไตย (Democracy)

ข้อมูลเพิ่มเติม: ประชาธิปไตย
เป็นระบอบการปกครองซึ่งพลเมืองเป็นเจ้าของอำนาจอธิปไตยและเลือกผู้ปกครองซึ่งทำหน้าที่ออกกฎหมาย โดยพลเมืองอาจใช้อำนาจของตนด้วยตนเองหรือผ่านผู้แทนที่เลือกไปใช้อำนาจแทนก็ได้ แบ่งออกเป็น 3 ประเภท ได้แก่
ประชาธิปไตยทางตรง  (Direct Democracy) หรือประชาธิปไตยบริสุทธิ์ (Pure Democracy) คือ รูปแบบของรัฐที่ให้ประชาชนทุกคนสามารถเข้าไปมีส่วนร่วมในการตัดสินใจทางการเมืองได้โดยตรง รวมไปถึงการร่างกฎหมายและนโยบายของรัฐบาล
ประชาธิปไตยแบบมีผู้แทน (Representative Democracy) หรือประชาธิปไตยทางอ้อม (Indirect Democracy) คือ การปกครองที่ประชาชนจะเลือกผู้แทนไปทำหน้าที่แทนตนในการร่วมตัดสินใจทางการเมือง ซึ่งเป็นรูปแบบที่ใช้กันอย่างแพร่หลายที่สุดในปัจจุบัน
ประชาธิปไตยแบบมีส่วนร่วม (Participatory democracy) คือ รูปแบบการปกครองที่เกี่ยวข้องกับการยินยอมและความเป็นเอกฉันท์ โดยเป็นแนวคิดที่นำเสนอมุมมองทางการเมืองที่ดีกว่า โดยเปิดโอกาสให้ประชาชนมีส่วนร่วมให้มากกว่าเพียงการเลือกตั้ง เหมือนกับประชาธิปไตยแบบมีผู้แทนเท่านั้น
ระบอบการปกครองตามบ่อเกิดแห่งอำนาจ > คณาธิปไตย (Oligarchy)

ข้อมูลเพิ่มเติม: คณาธิปไตย
การที่อำนาจปกครองอยู่ที่กลุ่มบุคคลส่วนน้อย เป็นคำที่ราชบัณฑิตยสถานได้ให้ควาหมายไว้ว่า “ระบอบการปกครองแบบหนึ่ง ซึ่งปกครองโดยคณะบุคคลจํานวนน้อยของสังคม มักได้แก่ กลุ่มผู้อาวุโส กลุ่มทหาร หรือ กลุ่มปฏิวัติ”
ชนกลุ่มน้อยa (Minoritarianism) คือ การรวมอำนาจโดยชนกลุ่มน้อยทางศาสนาหรือชนกลุ่มน้อยที่มีอำนาจเหนือกว่า ถือได้ว่าเป็นรูปแบบหนึ่งของคณาธิปไตย
คณาธิปไตยสมมติa (Putative oligarchies) คือ  กลุ่มธุรกิจอาจได้รับการพิจารณาว่าเป็นคณาธิปไตย
คณาธิปไตยทางปัญญาa (Intellectual oligarchies)
ระบอบการปกครองตามบ่อเกิดแห่งอำนาจ > อัตตาธิปไตย (Autocracy)

ข้อมูลเพิ่มเติม: อัตตาธิปไตย
เป็นระบอบการปกครองซึ่งอำนาจสูงสุดอยู่ที่บุคคลเพียงคนเดียว ที่สามารถตัดสินใจได้อย่างไม่จำกัดโดยกฎหมายหรือกลไกการควบคุมที่ประชาชนตั้งขึ้น (อาจยกเว้นเมื่อคุกคามโดยปริยายด้วยรัฐประหารหรือการก่อการกำเริบของมวลชน) เป็นคำที่ราชบัณฑิตยสถานได้ให้ความหมายไว้ว่า "ระบอบการปกครองที่ผู้นำมีอำนาจเด็ดขาดและไม่จำกัด"
ระบอบสมบูรณาญาสิทธิราชย์และเผด็จการถือเป็นรูปแบบหลักของระบอบอัตตาธิปไตยสมัยใหม่
ระบอบการปกครองตามบ่อเกิดแห่งอำนาจ > อนาธิปไตย (Anarchy)

ข้อมูลเพิ่มเติม: อนาธิปไตย
คือสังคมที่ไม่มีรัฐบาล หรืออาจใช้หมายถึงสังคมหรือคนกลุ่มหนึ่งที่ปฏิเสธการจัดลำดับชั้น (hierarchy) โดยสิ้นเชิง
ระบอบการปกครองตามบ่อเกิดแห่งอำนาจ > รูปแบบการปกครองรูปแบบอื่น ๆ

Anarchy
Aristocracy
Authoritarianism
Bureaucracy
Capitalism
Confederation
Colonialism
Communism
Corporatocracy
Democracy
Ecclesiocracy
Electocracy
Ergatocracy
Fascism
Federalism
Feudalism
Geniocracy
Imperialism
Kakistocracy
Kleptocracy
Logocracy
Meritocracy
Military Dictatorship
Monarchy
Oligarchy
Plutocracy
Republicanism
Socialism
Statism
Technocracy
Theocracy
Totalitarianism
Tribalism
ระบอบการปกครองแบ่งตามอุดมการณ์แห่งอำนาจ > ระบอบราชาธิปไตย

ข้อมูลเพิ่มเติม: ราชาธิปไตย
เป็นรูปแบบการปกครองที่ตำแหน่งประมุขแห่งรัฐโดยปกติถืออยู่กระทั่งสวรรคตหรือสละราชสมบัติ โดยมากมักได้อำนาจมาโดยการสืบราชสมบัติในราชวงศ์เดียวกัน แต่ก็มีพระมหากษัตริย์ที่มาจากการเลือกตั้งหรือตั้งตนเป็นเจ้าด้วยเช่นกัน
ระบอบการปกครองแบ่งตามอุดมการณ์แห่งอำนาจ > ระบอบราชาธิปไตย > สมบูรณาญาสิทธิราชย์ (Absolute monarchy)

ข้อมูลเพิ่มเติม: สมบูรณาญาสิทธิราชย์ และ Absolute monarchy
เป็นรูปแบบการปกครองที่กษัตริย์มีพระราชอำนาจเต็มที่
ระบอบการปกครองแบ่งตามอุดมการณ์แห่งอำนาจ > ระบอบราชาธิปไตย > ปรมิตตาญาสิทธิราชย์ (Constitutional monarchy)

ข้อมูลเพิ่มเติม: ปรมิตตาญาสิทธิราชย์, ราชาธิปไตยภายใต้รัฐธรรมนูญ, และ Constitutional monarchy
เป็นรูปแบบการปกครองที่กษัตริย์มีพระราชอำนาจจำกัด เช่น ราชาธิปไตยภายใต้รัฐธรรมนูญ
ระบอบการปกครองแบ่งตามอุดมการณ์แห่งอำนาจ > ระบอบราชาธิปไตย > ราชาธิปไตยโดยเลือกตั้ง (Elective monarchy)

ข้อมูลเพิ่มเติม: ราชาธิปไตยโดยเลือกตั้ง และ Elective monarchy
ระบอบการปกครองแบ่งตามอุดมการณ์แห่งอำนาจ > ระบอบสาธารณรัฐ

ข้อมูลเพิ่มเติม: สาธารณรัฐ
เป็นรูปแบบการปกครองที่มีประมุขแห่งรัฐเรียกว่า ประธานาธิบดี ได้มาจากการเลือกตั้ง และมีระยะเวลาในการดำรงตำแหน่งที่แน่นอน ราชบัณฑิตยสถานได้ให้ควาหมายคำนี้ไว้ว่า “ประเทศหรือการปกครองที่มีประธานาธิบดีเป็นประมุข”
อุดมการณ์อำนาจ > อุดมการณ์ทางสังคมการเมือง

กษัตริย์นิยม (Royalism) เป็นลัทธิที่สนับสนุนราชอาณาจักร พระมหากษัตริย์ หรือราชวงศ์ใดโดยเฉพาะ เพื่อเป็นประมุขแห่งรัฐ (แนวคิดดังกล่าวมีความแตกต่างจาก ราชาธิปไตยนิยม)
สาธารณรัฐนิยม (Republicanism) เป็นอุดมการณ์ทางการเมืองที่มีศูนย์กลางอยู่ที่ความเป็นพลเมืองในรัฐที่ปกครองแบบสาธารณรัฐ ซึ่งอาจเป็นระบอบคณาธิปไตยไปจนถึงอำนาจอธิปไตยของปวงชน
อุดมการณ์อำนาจ > อุดมการณ์ทางเศรษฐกิจสังคม

ลัทธิอำนาจนิยม (authoritarianism) เป็นรูปแบบการจัดระเบียบทางสังคมซึ่งมีลักษณะของการอ่อนน้อมต่ออำนาจหน้าที่
อิสรนิยม (libertarianism หรือ libertarism) เดิมทีเป็นปรัชญาและขบวนการทางการเมืองซึ่งยึดถือเสรีภาพเป็นหลักศูนย์กลาง นักอิสรนิยมแสวงเสรีภาพทางการเมืองและอัตตาณัติสูงสุด เน้นย้ำปัจเจกนิยม เสรีภาพในการเลือก และการรวมกันเป็นสมาคมโดยสมัครใจ แต่ในปัจจุบัน อิสรนิยมหลายสำนักมีความเห็นต่างกันในเรื่องหน้าที่โดยชอบของรัฐและอำนาจของเอกชน
อุดมการณ์อำนาจ > ฆราวาสนิยมหรือศาสนานิยม

แนวปรัชญาที่ว่าสถาบันการปกครอง สถาบันการเมือง หรือสถาบันในรูปอื่นควรจะดำเนินการปกครองที่เป็นอิสระจากการอำนาจการควบคุมของสถาบันศาสนา และหรือความเชื่อทางศาสนา
รัฐโลกวิสัย (secular state) เป็นแนวคิดสืบเนื่องมาจากหลักฆราวาสนิยม (secularism)
ศาสนาประจำชาติ (state religion) เป็นคณะหรือลัทธิทางศาสนาที่รัฐอธิปไตยรัฐหนึ่ง ๆ อนุมัติอย่างเป็นทางการ
โครงสร้างอำนาจ > คตินิยมรัฐเดี่ยว

รัฐเดี่ยว
จักรวรรดิ
พรินซิพาลิตี้
โครงสร้างอำนาจ > ระบอบสหพันธรัฐ

เป็นแนวคิดการเมืองซึ่งกลุ่มสมาชิกผูกมัดเข้าด้วยกันโดยข้อตกลงร่วมกัน โดยมีหัวหน้าที่เป็นตัวแทนซึ่งมีสิทธิปกครอง คำว่า "ระบอบสหพันธรัฐ" ยังใช้อธิบายระบบของรัฐบาลซึ่งรัฐธรรมนูญได้แบ่งแยกอำนาจอธิปไตยระหว่างฝ่ายปกครองส่วนกลางกับหน่วยการเมืองที่เป็นองค์ประกอบ
สหพันธรัฐ (federation) เป็นรัฐอธิปไตยประเภทหนึ่งซึ่งมีลักษณะของสหภาพรัฐหรือภูมิภาคที่ปกครองตนเองบางส่วน ที่รวมเข้าด้วยกันโดยรัฐบาลกลาง หรือรัฐบาลสหพันธ์
สมาพันธรัฐ (confederation) การรวมกันของหน่วยการเมืองเป็นการถาวรเพื่อให้มีการเคลื่อนไหวร่วมกันตามหน่วยอื่น สมาพันธรัฐตามปกติก่อตั้งขึ้นโดยสนธิสัญญา แต่ภายหลังมักก่อตั้งขึ้นจากการเห็นชอบรัฐธรรมนูญร่วมกัน สมาพันธรัฐมีแนวโน้มสถาปนาขึ้นเพื่อจัดการกับปัญหาร้ายแรง
สหภาพเหนือชาติ (Supranational union) เป็นพัฒนาการของการรวมกลุ่มทางเศรษฐกิจขั้นสูงสุด โดยมีวัตถุประสงค์เพื่อรวมกันเป็นชาติเดียวกัน ซึ่งรัฐบาลของแต่ละประเทศไม่สามารถกำหนดนโยบายของตนเองได้ แต่สหภาพจะกำหนดนโยบายให้ประเทศสมาชิกดำเนินการเอง
ดูเพิ่ม

ระบอบการเมือง
รัฐ
รัฐบาล
การเมือง
การเมืองไทย
แมคอินทอช (วงดนตรี)

"วงแมคอินทอช" เปลี่ยนทางมาที่นี่  สำหรับคอมพิวเตอร์ ดูที่ แมคอินทอช
| วงแมคอินทอช |
| --- | --- |
แนวเพลง: ป๊อป
ช่วงปี: พ.ศ. 2524 - 2528 พ.ศ. 2529 - 2530 พ.ศ. 2555 - ปัจจุบัน
ค่ายเพลง: Original Sound นิธิทัศน์ LEPSO ซาวด์ สเกล 

สมาชิก: สมบัติ ขจรไชยกุล (เหมียว) - กีต้าร์ , ร้องนำ , หัวหน้าวง   วงศกร รัศมิทัต (ต้น) - กลอง , ร้องนำ   สุเมศ นาคสวัสดิ์ (นิด) - ร้องนำ   กิติพันธ์ ปุณกะบุตร (หมู) - กีตาร์, คีย์บอร์ด   มรุธา รัตนสัมพันธ์ (ปริ๊นซ์) - เบส   วรเทพ เหลี่ยงวรกุล (เป๋ง) - แซ็กโซโฟน , คีย์บอร์ด   สมเกียรติ ชวนสมบูรณ์ (หนุ่ย) - ทรัมเป็ต, คีย์บอร์ด   รังสฤษดิ์ จิตดี (โป่ง) - คีย์บอร์ด  

อดีตสมาชิก: อรรถพล ประเสริฐยิ่ง (อู๋) - คีย์บอร์ด , ร้องนำ  (เสียชีวิตแล้ว)
แมคอินทอช (McIntosh) เป็นวงสตริงขวัญใจวัยรุ่นในยุค 80 ประสบความสำเร็จทั้งจากผลงานเพลงและงานภาพยนตร์ ได้รับการโหวตจากนิตยสารโดเรมีให้เป็นวงดนตรียอดนิยมอันดับ 2 ในปี 2526 รองจาก แกรนด์เอ็กซ์
สมาชิก

สมาชิกหลัก
สมบัติ ขจรไชยกุล (เหมียว) - กีต้าร์, ร้องนำ, หัวหน้าวง (17 พ.ค. 2500)
วรเทพ เหลี่ยงวรกุล (เป๋ง) - แซ็กโซโฟน, คีย์บอร์ด (5 ต.ค. 2500)
สุเมศ นาคสวัสดิ์ (นิด) - ร้องนำ (28 มิ.ย. 2501)
สมเกียรติ์ ชวนสมบูรณ์ (หนุ่ย) - ทรัมเป็ต, คีย์บอร์ด (3 ม.ค. 2502)
มรุธา รัตนสัมพันธ์ (ปริ๊นซ์) - เบส (5 ม.ค. 2502)
กิติพันธ์ ปุณกะบุตร (หมู) - กีตาร์, คีย์บอร์ด (26 มิ.ย. 2502)
อรรถพล ประเสริฐยิ่ง (อู๋) - คีย์บอร์ด, ร้องนำ (13 ก.ย. 2502 / เสียชีวิต 31 ก.ค. 2558)
วงศกร รัศมิทัต (ต้น) - กลอง, ร้องนำ (29 เม.ย. 2503)
สมาชิกเพิ่มเติม
พงศ์พรหม สนิทวงศ์ ณ อยุธยา (ปุ้ม) - คีย์บอร์ด (เคยมาเล่นให้แมคอินทอช ตามงานคอนเสิร์ตระยะหนึ่ง ในช่วงปี 2528 ก่อนที่แมคอินทอชจะแยกวง)
รังสฤษดิ์ จิตดี (โป่ง) - คีย์บอร์ด (มาเล่นแทน อู๋ ในยุคปัจจุบัน)
เอกราช แก้วเขียว (เอก) - กีตาร์ (เป็นสมาชิกในอัลบั้ม ตำราจีบส์)
ไมค์ คอนเซปชั่น (ไมค์) กลอง, ร้องนำ (เป็นสมาชิกในอัลบั้ม ตำราจีบส์)
พุฒิพงษ์ สุทธิจิตร (ตู่) - ซินธิไซเซอร์, คีย์บอร์ด, ร้องนำ (เป็นสมาชิกในอัลบั้ม ตำราจีบส์ และ แบบใหม่ ๆ)
วรรณเทพ หาญกล้า (สิน) - เปียโน, คีย์บอร์ด (เป็นสมาชิกในอัลบั้ม ตำราจีบส์ และ แบบใหม่ ๆ)
นพดล งามจิตร (ดล) - เบส (เป็นสมาชิกในอัลบั้ม ตำราจีบส์ และ แบบใหม่ ๆ)
บันทูรย์ พิมพ์ทน (น้อง) - ร้องนำ (เป็นสมาชิกในอัลบั้ม แบบใหม่ ๆ)
ผลงานอัลบั้ม > อัลบั้มชุดที่ 1 ผมอยากดัง (ค่าย Original Sound : สิงหาคม พ.ศ. 2524)

ผมอยากดัง
ช้ำ
สาวจุฬาฯ
แอบรัก
ความรัก
ความฝันสีขาว
อยากบอกสักคำ
นักเรียนนอก II
เธอผู้เดียว
นักเรียนนอก I
ผลงานอัลบั้ม > อัลบั้มชุดที่ 2 ใจสยิว (ค่าย Original Sound : มกราคม พ.ศ. 2525)

พระจันทร์ตกน้ำ (แซ่ซี้อ้ายลื้อเจ็กนั้ง)
มาสนุกสนาน
แสงจันทร์
ไม่มีเธอที่บึงพระราม
ยังไม่สาย
ใจสยิว
คิดถึงเธอ
สู้เถิดคนจน
ห่างไกล
เหงา
ผลงานอัลบั้ม > อัลบั้มชุดที่ 3 วันวานยังหวานอยู่ (ค่าย Original Sound : พ.ศ. 2526)

วันวานยังหวานอยู่
เธอ เธอ เธอ
เพื่อนร่วมทาง
รักเธอ
ต้นไม้แห่งความรัก II
ติ๊ดชึ่ง
ต้นไม้แห่งความรัก I
รักเธออย่าบอกใคร
รองเท้าคู่เก่ง
ท่านผีเพลง
ผลงานอัลบั้ม > อัลบั้มชุดที่ 4 วันนี้ยังมีเธอ (ค่าย นิธิทัศน์ : พ.ศ. 2527)

ลมหายใจแห่งความคิดถึง
คนพเนจร
ยินดีเจ้า
ถนนนี้กลับบ้าน
ฝากลม
วันนี้ยังมีเธอ
ลอยไปสู่ความรัก
ชนบท (ซุบ-บา-ดี-โย)
เหงา
ตะวันยิ้มแฉ่ง
ผลงานอัลบั้ม > อัลบั้มชุดที่ 5 ซึ่งกันและกัน (ค่าย นิธิทัศน์ : มกราคม พ.ศ. 2528)

ลองคิดดู
เพียงคำเดียว
อาลัยรัก
ค้นใจเธอ
เส้นขนาน
บัว
ทำไม
ความสุขของฉัน
แม่น้ำนิรันดร์
ความทรงจำ
จากดวงใจ
ซึ่งกันและกัน
ผลงานอัลบั้ม > อัลบั้ม ตำราจีบส์ (ค่าย LEPSO : พ.ศ. 2529)

ตำราจีบส์
ก๊อง
ก็...โอเค
ฉันรักเธอ
คนละทาง
ปิ๊ง (บรรเลง)
แตกต่างอย่างไร
คืนนั้น
สิ่งสุดท้ายคือรัก
สุขกับเพลง
ดนตรี
ปิ๊ง
ผลงานอัลบั้ม > อัลบั้ม แบบใหม่ ๆ (ค่าย ซาวด์ สเกล : พ.ศ. 2530)

ทางใคร
รักแบบนี้
ขอสัญญา
ลมหายใจแห่งความคิดถึง
ชั่วนิรันดร์
เศษใจ
อาก๋ง
อยากเป็นนก
รับว่ารักเสียที
บนถนนที่ไม่มีชื่อ
อัลบั้มรวมเพลง

รวมเพลงยอดนิยม (เมษายน พ.ศ. 2529)
Mcintosh Greatest Hits (กรกฎาคม พ.ศ. 2543)
Mcintosh Greatest Hits II (ตุลาคม พ.ศ. 2543)
20 ปี กับความทรงจำ (ธันวาคม พ.ศ. 2546)
ต้นฉบับ วันวานยังหวานอยู่ รวมเพลงเอกจากภาพยนตร์ (พฤศจิกายน พ.ศ. 2547)
รวมฮิต แมคอินทอช (พฤษภาคม พ.ศ. 2566)
ผลงานภาพยนตร์

วันวานยังหวานอยู่ : พ.ศ. 2526 (วงแมคอินทอช แสดงสมทบ) รับบท แมคอินทอช
วันนี้ยังมีเธอ : พ.ศ. 2526 (วงแมคอินทอช แสดงสมทบ) รับบท แมคอินทอช
สยามสแควร์ : พ.ศ. 2527 (ต้น + อู๋ แสดงนำ / วงแมคอินทอช รับเชิญ)
ตะวันยิ้มแฉ่ง : พ.ศ. 2528 (วงแมคอินทอช แสดงสมทบ) รับบท แมคอินทอช
เขยบ้านนอก : พ.ศ. 2528 (เหมียว แมคอินทอช แสดงนำ) รับบท นายเหมียว
ตำรวจบ้าน : พ.ศ. 2528 (เหมียว แมคอินทอช แสดงนำ)
ลูกสาวเถ้าแก่เฮง : พ.ศ. 2529 (เหมียว แมคอินทอช แสดงนำ)
ชมพู่แก้มแหม่ม : พ.ศ. 2529 (เหมียว แมคอินทอช แสดงนำ)
แม่ดอกรักเร่ : พ.ศ. 2529 (เหมียว แมคอินทอช แสดงนำ)
ร.ด. เรียนดี รักดี : พ.ศ. 2529 (เหมียว แมคอินทอช แสดงนำ) รับบท ตำรวจ
มันเป็นยังงี้ ได้ยังไง : พ.ศ. 2530 (เหมียว แมคอินทอช แสดงนำ)
ก้อ...โอเคนะ : พ.ศ. 2530 (เหมียว แมคอินทอช แสดงนำ)
คืนปล่อยผี : พ.ศ. 2531 (เหมียว แมคอินทอช แสดงนำ)
ตลาดอารมณ์ : พ.ศ. 2531 (เหมียว แมคอินทอช แสดงนำ)
รักมหาเฮง : พ.ศ. 2531 (เหมียว แมคอินทอช แสดงนำ)
สุดหัวใจเลยนะ : พ.ศ. 2532 (เหมียว แมคอินทอช แสดงนำ)
ก่อนจะสิ้นลมหนาว : พ.ศ. 2532 (เหมียว แมคอินทอช แสดงนำ)
สงครามเพลงแผน 2 : พ.ศ. 2533 (เหมียว แมคอินทอช แสดงนำ)
พันธุ์ผีปอบ 3 : พ.ศ. 2533 (เหมียว แมคอินทอช แสดงนำ)
บุญตั้งไข่ : พ.ศ. 2535 (เหมียว แมคอินทอช แสดงรับเชิญ)
แฟนฉัน : พ.ศ. 2546 (ต้น แมคอินทอช แสดงนำ) รับบท ชาญ (พ่อของเจี๊ยบ)
หนีตามกาลิเลโอ : พ.ศ. 2553 (ต้น แมคอินทอช แสดงนำ) รับบท พ่อของเชอรี่
เธอ ฟอร์ แคช สินเชื่อ..รักแลกเงิน : พ.ศ. 2567 (ต้น แมคอินทอช แสดงนำ) รับบท พ่อบุญ
ผลงานละครโทรทัศน์

เมียน้อย : พ.ศ. 2537 (เหมียว แมคอินทอช แสดงนำ)
สองเสน่หา : พ.ศ. 2548 (เหมียว แมคอินทอช แสดงนำ)
ชิชา สาวน้อยมหัศจรรย์ : พ.ศ. 2548 (เหมียว แมคอินทอช แสดงนำ)
ต่างฟ้าตะวันเดียว : พ.ศ. 2549 (เหมียว แมคอินทอช แสดงนำ)
อภิมหึมามหาเศรษฐี : พ.ศ. 2550 (เหมียว แมคอินทอช แสดงนำ)
สะใภ้ไกลปืนเที่ยง : พ.ศ. 2553 (เหมียว แมคอินทอช แสดงนำ)
วิวาห์ว้าวุ่น : พ.ศ. 2553 (เหมียว แมคอินทอช แสดงนำ)
พิมมาลา : พ.ศ. 2554 (เหมียว แมคอินทอช แสดงนำ)
ตะวันยอดรัก : พ.ศ. 2555 (เหมียว แมคอินทอช แสดงนำ)
นางร้ายสายลับ : พ.ศ. 2556 (เหมียว แมคอินทอช แสดงนำ)
HORMONES วัยว้าวุ่น : พ.ศ. 2556 (ต้น แมคอินทอช แสดงนำ)
ฉก. น้ำหวาน อันธพาลหลบไป : พ.ศ. 2556 (ต้น แมคอินทอช แสดงนำ)
HORMONES วัยว้าวุ่น SEASONS 2 : พ.ศ. 2557 (ต้น แมคอินทอช แสดงนำ)
คู่ปรับตำรับเฮี้ยน : พ.ศ. 2557 (เหมียว แมคอินทอช แสดงนำ)
เสื้อสีฝุ่น : พ.ศ. 2557 (เหมียว แมคอินทอช แสดงนำ)
รัตนาวดี : พ.ศ. 2558 (เหมียว แมคอินทอช แสดงนำ)
เคหาสน์ดาว : พ.ศ. 2558 (ต้น แมคอินทอช แสดงนำ)
ฟ้ามีตา ตอน พ่อชนะแล้ว : พ.ศ. 2559 (เหมียว แมคอินทอช แสดงนำ)
ข้ามาคนเดียว : พ.ศ. 2559 (เหมียว แมคอินทอช แสดงนำ)
สาวน้อยร้อยล้าน : พ.ศ. 2559 (เหมียว แมคอินทอช แสดงนำ)
GUARDIAN หักเหลี่ยมมัจจุราช : พ.ศ. 2559 (เหมียว แมคอินทอช แสดงนำ)
พ่อบ้านใจกล้าสตอรี่ : พ.ศ. 2560 (ต้น แมคอินทอช แสดงนำ)
บ่วงรักซาตาน : พ.ศ. 2561 (ต้น แมคอินทอช แสดงนำ)
ทุ่งเสน่หา : พ.ศ. 2563 (เหมียว แมคอินทอช แสดงนำ)
เมื่ออายุ 16 : พ.ศ. 2563 (ต้น แมคอินทอช แสดงนำ)
ฟ้ามีตา ตอน ดีไม่จริง : พ.ศ. 2564 (เหมียว แมคอินทอช แสดงนำ)
ลิ่นเอเชีย

Genus of mammals
| ลิ่นเอเชีย ช่วงเวลาที่มีชีวิตอยู่: 12> 9–0Ma  PreꞒ Ꞓ O S D C P T J K Pg N      Middle Miocene - present |
| --- | --- |

ลิ่นที่ยังมีชีวิตอยู่จากสกุล Manis

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: Pholidota 
วงศ์:: วงศ์ลิ่น 
วงศ์ย่อย:: Maninae  Gray, 1821
สกุล:: ลิ่นเอเชีย  Linnaeus, 1758

ชนิดต้นแบบ
Manis pentadactyla Linnaeus, 1758
Species
 Manis crassicaudata  Manis pentadactyla  †Manis hungarica  †Manis lydekkeri  สกุลย่อย: Paramanis Manis culionensis  Manis javanica  Manis mysteria  †Manis palaeojavanica

  Manis crassicaudata   Manis culionensis   Manis javanica   Manis pentadactyla
ชื่อพ้อง
  synonyms of subfamily: Mania  Manidae (Gray, 1821)  Manina (Gray, 1825)  Pholidotina (Gray, 1873)    synonyms of genus: Pangolin (Gray, 1873)  Pangolinus (Rafinesque, 1821)  Paramanis (Pocock, 1924)  Phatages (Sundevall, 1843)  Phatagenus (Sundevall, 1843)  Pholidotus (Brisson, 1762)  Quaggelo (Frisch, 1775)  
Manis  ("spirit") คือสกุลของลิ่นเอเชียใต้ และลิ่นเอเชียตะวันออก ลิ่นเอเชีย อยู่ในวงศ์ย่อย Maninae ซึ่งอยู่ในวงศ์ Manidae.
ลิ่นเอเชียมีทั้งหมด 8 ชนิด (ดูในตาราง) กระจายพันธุ์ไปในทวีปเอเชีย สำหรับในประเทศไทยพบ 2 ชนิด คือ ลิ่นซุนดา หรือ ลิ่นชวา (M.  javanica) ที่พบได้ทั่วไปทุกภาค กับลิ่นจีน (M. pentadactyla) ที่มีรายงานการพบเพียงไม่กี่ครั้งเท่านั้น บริเวณอุทยานแห่งชาติดอยอินทนนท์ เมื่อปี พ.ศ. 2483 ซึ่งมีขนาดลำตัวที่เล็กกว่า หางสั้นกว่า และมีสีที่คล้ำกว่า